ทาน้ำมันบำรุงขนตา ใช้ปิโตรเลียมเจลลี่ให้ขนตายาวขึ้น ดูแลให้ขนตาสะอาดและแข็งแรง นวดเปลือกตา
แพทย์แผนทางเลือกและสาว DIY ด้านความงามส่วนใหญ่แนะนำให้ใช้น้ำมันต่อไปนี้กระตุ้นให้ขนตางอกเร็วขึ้น ซึ่งก็ยังไม่มีงานวิจัยทางวิทยาศาสตร์มารองรับว่าเห็นผลจริงแต่อย่างใด  น้ำมันละหุ่ง (Castor oil) เป็นหนึ่งในน้ำมันที่นิยมใช้บำรุงขนตาให้ยาวหนากันมากที่สุด ให้เลือกน้ำมันละหุ่งยี่ห้อที่ใช้ส่วนผสมจากธรรมชาติและไม่ผสมเฮกเซนจะดีที่สุด  น้ำมันสนซีดาร์ (Cedarwood oil) เป็นน้ำมันที่ใช้กระตุ้นการงอกของเส้นขน  น้ำมันมะพร้าว มีกรดลอริก ใช้บำรุงและเร่งให้ขนตางอกเร็วๆ ได้ เพราะป้องกันการสูญเสียโปรตีน  น้ำมันมะกอกบริสุทธิ์พิเศษ (extra virgin olive oil) มีสรรพคุณต้านแบคทีเรียและเพิ่มความชุ่มชื้น ทำให้ขนตาหนาเป็นแพ น้ำมันโจโจ้บา (Jojoba oil) ขึ้นชื่อเรื่องสรรพคุณปลูกผมและเส้นขนมาแต่ไหนแต่ไร แถมเขาวิจัยกันมาแล้วว่าช่วยบำรุงผมให้ชุ่มชื้น ได้สารอาหารที่จำเป็น ที่สำคัญคือช่วยให้ขนตายาวขึ้นได้  น้ำมันอาร์แกนโมรอคโค (Moroccan argan oil) นั้นอุดมไปด้วยสารต้านอนุมูลอิสระ รวมถึงช่วยบำรุงและเพิ่มความชุ่มชื้นให้ผมและเส้นขนต่างๆ  น้ำมันโรสแมรี่ (Rosemary oil) ช่วยกระตุ้นรากผม ทำให้ผมยาวเร็วขึ้น เพิ่มการไหลเวียนเลือด  น้ำมันวิตามินอี ก็ใช้ได้ทั้งกินเป็นอาหารเสริมและทาภายนอก ช่วยให้ผมและเส้นขน อย่างขนตา ยาวเร็วขึ้นได้ สูตรเซรั่มบำรุงที่นิยมกัน คือผสมน้ำมันมะพร้าว 1/2 ช้อนชา กับน้ำมันหอมระเหยลาเวนเดอร์ 2 - 4 หยดเข้าด้วยกัน จะหยดแล้วผสมในฝ่ามือก็ยังได้ ถ้าอยากผสมเพิ่ม ให้ใช้สัดส่วนเดิมแต่เพิ่มปริมาณขึ้น แล้วเก็บส่วนผสมที่ได้ในภาชนะที่ปิดมิดชิด ไม่ให้โดนแดดโดนลม ต้องสะอาดปราศจากเครื่องสำอางหรือฝุ่นผงเศษสิ่งสกปรกต่างๆ โดยค่อยๆ ใช้มือล้างบริเวณดวงตา ระวังอย่าไปขยี้หรือเช็ดถูดวงตาและขนตา น้ำมันหอมระเหยทำตาระคายเคืองได้ ต้องระวังอย่าให้น้ำมันไหลเข้าตาระหว่างขั้นตอน ถ้าบังเอิญเข้าไปแล้ว ให้รีบล้างตาด้วยน้ำสะอาดเย็นๆ เวลาจะล้างตา ให้วักน้ำเย็นหรือน้ำอุณหภูมิห้องใส่มือหรือใช้น้ำในอ่าง แล้วก้มหน้าลืมตาในน้ำ กะพริบตาถี่ๆ แล้วทิ้งน้ำในมือไป จากนั้นวักน้ำใหม่ ทำซ้ำ จนรู้สึกสบายตา วันต่อมาต้องล้างตาให้สะอาด รูขุมขนและต่อมไขมันจะได้ไม่อุดตัน ล้างให้สะอาดได้แต่ต้องเบามือ ห้ามขยี้หรือเช็ดถูแรงๆ! จริงๆ แล้วยังไม่มีงานวิจัยทางวิทยาศาสตร์มารองรับเรื่องที่เขาว่ากันว่าปิโตรเลียมเจลลี่ช่วยให้ขนตายาวขึ้นได้ แต่คนส่วนใหญ่ที่เคยลองใช้ก็บอกว่าเห็นผลดี หลายคนเชื่อว่าที่ขนตายาวได้เพราะปิโตรเลียมเจลลี่เป็นชั้นป้องกัน ทำให้ขนตาแข็งแรง ไม่ขาดง่าย ยาวได้เต็มที่ ปิโตรเลียมเจลลี่ (หรือ petrolatum) ส่วนใหญ่ก็ใช้ได้ ปลอดภัยดี แต่หลังๆ เริ่มมีข้อกังวลเรื่องพบสารก่อมะเร็งในน้ำมันต้นกำเนิดของ petrolatum  บางคนเขาก็หลีกเลี่ยงการใช้ petrolatum ไม่ใช่เพราะกลัวอันตรายต่อสุขภาพ แต่กลัวปัญหาสิ่งแวดล้อม เพราะได้จากน้ำมันที่เป็นแหล่งทรัพยากรธรรมชาติแบบสิ้นเปลือง  ปกติไม่ค่อยมีใครแพ้ปิโตรเลียมเจลลี่ แต่ก็ใช่ว่าจะไม่มี เพราะฉะนั้นต้องใช้อย่างระวัง และอย่างที่บอกว่าปิโตรเลียมเจลลี่ค่อนข้างมัน พอใช้ทาขนตาแล้วก็เสี่ยงเกิดรูขุมขนที่เปลือกตาและขอบตาอุดตันได้ เกิดการระคายเคืองจนถึงเป็นตากุ้งยิงได้ ทั้ง 2 อย่างนี้หาซื้อได้ตามร้านขายยาและเครื่องสำอาง รวมถึงร้าน 60 บาททั่วไป  ถ้าอยากได้แปรงทามาสคาร่าแบบฟรีๆ อาจจะขอที่เคาน์เตอร์แบรนด์เขาเอาไว้ใช้ทดลองเครื่องสำอางก็ได้ แบบใช้แล้วทิ้งเวลาเราไปลองทาตา ถ้าได้แปรงทามาสคาร่าแล้ว อย่าลืมทำความสะอาดหลังใช้แต่ละครั้งด้วยผลิตภัณฑ์ทำความสะอาดสูตรอ่อนโยน (ใช้แชมพูเด็กก็ได้) กับน้ำอุ่นหรือน้ำธรรมดา ให้ใช้ผลิตภัณฑ์ทำความสะอาดสูตรอ่อนโยนไม่แต่งกลิ่น ทำความสะอาดเปลือกตาและขนตา ห้ามขยี้หรือออกแรงกดมากไป ถ้าล้างสะอาดแล้วก็จะไม่เหลือสิ่งสกปรกตกค้าง เช่น คราบเครื่องสำอาง ให้ใช้ผลิตภัณฑ์ทำความสะอาดสูตรอ่อนโยนล้างปิโตรเลียมเจลลี่ออกจากเปลือกตาและขนตาให้หมดจด ต้องพักเปลือกตาและขนตาบ้าง ไม่งั้นก็เสี่ยงรูขุมขนอุดตัน ทีนี้ขนตาจะร่วงหรือยาวช้าได้  ถ้าใช้แทนมาสคาร่า ก็อย่าทาตอนกลางคืน ส่วนใครทาตอนกลางคืน ก็อย่าทายาวมาถึงตอนกลางวัน คือห้ามทาทิ้งไว้ทั้งวัน ปิโตรเลียมเจลลี่ขึ้นชื่อเรื่องช่วยให้ขนตาดูหนาและยาวขึ้น เพราะฉะนั้นก็น่าจะเห็นความแตกต่างหลังใช้ไปประมาณ 2 - 3 อาทิตย์ แต่ย้ำว่าต้องใช้เป็นประจำ ถึงหลายคนจะบอกว่าใช้ปิโตรเลียมเจลลี่แล้วขนตาหนาและยาวดี แต่จริงๆ ก็ยังไม่มีงานวิจัยทางวิทยาศาสตร์มารองรับชัดเจนแต่อย่างใด อาหารต่อไปนี้เขาวิจัยกันมาแล้วว่าช่วงบำรุงให้เส้นขนต่างๆ ยาวขึ้นอย่างแข็งแรง  แซลมอนมีกรดไขมันโอเมก้า-3 ที่ช่วยให้เส้นขนยาวเร็วและเงางาม กรีกโยเกิร์ตมีวิตามินบี 5 ช่วยให้เลือดไหลเวียนดี เส้นขนหนาขึ้น ปวยเล้งมีวิตามินเอ, ธาตุเหล็ก, เบต้าแคโรทีน, โฟเลต และวิตามินซี ที่รวมกันแล้วช่วยให้เส้นขนแข็งแรง ชุ่มชื้น ผลไม้รสเปรี้ยวและฝรั่ง มีวิตามินซี ช่วยป้องกันเส้นขนแตกปลาย เนื้อสัตว์ ซีเรียลเสริมธาตุเหล็ก และผักใบเขียว ช่วยเพิ่มธาตุเหล็กที่จำเป็นต่อการเจริญเติบโตของเส้นขน เนื้อสัตว์ปีกและโปรตีนไขมันต่ำ ช่วยให้เส้นขนยาวเร็วขึ้น ถ้าร่างกายได้รับโปรตีนไม่เพียงพอ เส้นขนก็จะยาวช้าลง ซินนามอนหรืออบเชย ช่วยให้เลือดไหลเวียนดี ทำให้ออกซิเจนกับสารอาหารต่างๆ ที่จำเป็นไปเลี้ยงรูขุมขน มีงานวิจัยที่แนะนำว่าชาเขียวมีส่วนช่วยให้ขนงอกเร็วขึ้น เป็นการทดลองให้หนูดื่มชา 6 เดือน พบว่าขนขึ้นอย่างเห็นได้ชัด ในบริเวณที่เคยเว้าแหว่งไปก่อนหน้า นอกจากนี้ชาเขียวยังช่วยกระตุ้นให้ขนงอกและนุ่มขึ้นได้เมื่อใช้ทาภายนอก (ที่ผิวหรือเส้นขนโดยตรง) มีงานวิจัยที่ชี้ว่ากระเทียมช่วยให้เส้นขนงอกเร็วขึ้นได้ โดยพบว่าผู้ป่วยที่ใช้กระเทียมทาภายนอก บริเวณที่ผมเว้าแหว่งไป แล้วผมกลับมางอกได้ใน 2 - 4 อาทิตย์หลังใช้  กระเทียมในรูปของอาหารเสริมมีขายตามร้านขายยาและผลิตภัณฑ์เพื่อสุขภาพทั่วไป ส่วนครีมหรือเจลกระเทียมจะหายากหน่อย อาจต้องปรึกษาคุณหมอหรือคุณหมอผิวหนังแทน  ห้ามเอากระเทียมจริงๆ ไปทาที่ขนตา เพราะจะเกิดอาการระคายเคืองได้ ยังไม่รวมกลิ่นที่ฉุนเหลือเกิน ถ้าแต่งหน้าทิ้งไว้นานๆ ขนตาจะแห้งได้ ทำให้เปราะหรือร่วงง่าย ถ้าขี้เกียจล้างเครื่องสำอางบ่อยๆ จะทำให้ระคายตาหรือถึงขั้นเป็นตากุ้งยิงได้  กุ้งยิงก็เหมือนสิวที่เปลือกตา มักเกิดบริเวณขอบตา เกิดเพราะต่อมไขมันอุดตันรวมถึงเชื้อแบคทีเรีย อาการระคายเคืองที่เกิดจากกุ้งยิงทำให้ขนตาร่วงได้เหมือนกัน  มาสคาร่ากันน้ำที่ล้างยากๆ ก็ต้องล้างสะอาดเป็นพิเศษ เพราะทำให้ขนตาแห้งและเปราะง่ายๆ พยายามอย่าใช้ทุกวันจะดีกว่า เวลาปัดมาสคาร่า ให้เลือกสูตรที่เน้นบำรุงขนตา ไม่ได้ทำให้ขนตาเข้มหนาอย่างเดียว สูตรบำรุงที่ว่ามักช่วยเร่งขนตายาว ทำให้ขนตายาวขึ้นหนาขึ้น  มาสคาร่าสูตรนี้จะบำรุงขนตาด้วยส่วนผสมอย่างสารสกัดจากพืช ไบโอติน และกรดอะมิโน  กว่าจะเห็นผลต้องใช้ต่อเนื่องไปสักพัก แต่ที่เห็นผลทันทีคือปัดมาสคาร่าแล้วขนตาจะหนาดูยาวขึ้น ที่เหลือก็แค่รอ! นอกจากมาสคาร่ากันน้ำจะทำให้ขนตาแห้งแล้ว ยังล้างออกยากกว่ามาสคาร่าแบบปกติด้วย ยิ่งล้างออกยากเท่าไหร่ แปลว่าเสี่ยงขนตาหลุดร่วงมากขึ้นเท่านั้น เพราะทั้ง 2 อย่างเวลาใช้มีการดึงและกดทับที่ขนตา ทำให้ขนตาร่วงได้ ถ้าจำเป็นต้องดัดขนตาจริงๆ พยายามดัดเบาๆ 2 - 3 ครั้ง อย่าหนีบทีเดียวแรงๆ ถ้าใช้ที่ดัดขนตา แนะนำให้ดัด "ก่อน" ทามาสคาร่า เพราะถ้าดัดตอนขนตาเปียกๆ ยิ่งเสี่ยงทำขนตาติดกับที่ดัด จนหลุดง่าย ต้องแน่ใจว่ามือแห้งสะอาดดี แล้วค่อยเริ่มนวดเปลือกตา ถ้ามือสกปรกตาจะระคายเคืองหรือเป็นกุ้งยิงได้ จะใช้ผ้าขนหนูสะอาดชุบน้ำอุ่นจัดก็ได้ โดยระวังอย่าให้น้ำร้อนไปจนลวกผิว ขั้นตอนนี้ช่วยเปิดรูขุมขน ขับสิ่งอุดตัน ชะล้างเปลือกตาและขอบตาอย่างล้ำลึก
น้ำมันชนิดไหนดีต่อขนตา. ตัวอย่างสูตรบำรุงให้ขนตายาวเร็ว. ทำความสะอาดบริเวณดวงตา. ระวังอย่าให้เข้าตา. วันรุ่งขึ้นให้ล้างตาให้สะอาด. ทำไมปิโตรเลียมเจลลี่ช่วยบำรุงขนตา. ยอมรับความเสี่ยง. ซื้อแปรงทามาสคาร่าหรือคอตตอนบัด. ล้างเปลือกตาและขนตา. หลังจากนั้นต้องล้างจนเปลือกตาและขนตาสะอาด. อย่าทิ้งปิโตรเลียมไว้ที่ขนตาแบบนั้นนานๆ. ปกติจะเห็นผลใน 2 - 4 อาทิตย์. กินอาหารที่บำรุงให้ขนหรือผมยาวและแข็งแรง. ดื่มหรือทาชาเขียว. กินหรือทากระเทียม. ล้างเครื่องสำอางทุกคืน. ใช้มาสคาร่าบำรุงขนตา. พยายามอย่าใช้มาสคาร่ากันน้ำ. ใช้ขนตาปลอมและที่ดัดขนตาอย่างระวัง. ล้างมือให้สะอาดแล้วเช็ดให้แห้ง. ประคบร้อนที่เปลือกตา.
https://www.wikihow.com/Make-Your-Eyelashes-Naturally-Longer https://www.wikihow.com/Make-Your-Eyelashes-Naturally-Longer https://www.wikihow.com/Make-Your-Eyelashes-Naturally-Longer https://www.wikihow.com/Make-Your-Eyelashes-Naturally-Longer
Applying Oils to Your Eyelashes Using Petroleum Jelly to Lengthen Your Lashes Promoting Lash Health and Hygiene Massaging Your Eyelids